Tam je hviezda Sírius
Štvrtok 26.08.2021Nevhodné do 12 rokov Audio komentár
Úvodná časť 2-dielnej televíznej rozprávky o dievčatku Ľubke a o tom, čo spôsobila jej bujná fantázia.
Prvá časť 2-dielnej televíznej inscenácie o dievčatku Ľubke, ktoré malo bujnú fantáziu. Vďaka nej sa ocitla medzi obyvateľmi stredovekého hradu. Ani sám kráľ nevedel, ako sa má k záhadnej návštevníčke správať. Spolu so šašom a dvorným mudrcom skúmali, radili sa, Ľubku dokonca aj skúšali, no nevedeli prísť na to, čo je zač. Ľubka si ale čoskoro získala ich priateľstvo a náklonnosť svojou úprimnosťou a peknými pesničkami. Sám princ Rastic sa stal jej sprievodcom po hrade a stredovekých zvykoch. Kráľ, princ a šašo si Ľubku obľúbili natoľko, že sa rozhodli navštíviť ju v jej byte. Cestovanie v čase im umožnila Ľubkina fantázia. Uprostred vecí, ktoré sú pre nás celkom bežné, nevychádzali kráľ a jeho sprievod z úžasu. Najviac bol ale prekvapený Ľubkin otec, keď našiel túto neobvyklú návštevu vo svojej obyvačke. Všetko sa však vysvetlilo a vďaka pesničkám zavládla medzi návštevníkmi a hosti- teľmi dobrá nálada a porozumenie.